Aquarela do Brasil

Aquarela do Brasil zo ur ganaouenn bet savet e penn-kentañ 1939 gant an aktour ha sonaozer brazilian Ary Barroso tra ma oa bet dalc'het en e di, en noz, abalamour d'ur barrad arnev.

Brudet-kenañ eo ar ganaouenn-mañ dre ar bed ken ma kred tud zo ez eo Brazil an anv anezhi. Kanet e oa bet evit ar wech kentañ gant ar ganerez vrazilian Aracy Cortes d'an 10 a viz Mezheven 1939 a-raok bezañ enrollet gant Francisco Alves e miz Eost.

N'haller ket lavaret e reas berzh Aquarela do Brasil diouzhtu ha ret e voe gortoz betek 1942 ma voe graet ganti e Saludos Amigos, ur film bevaat savet gant Walt Disney Company. Abaoe eo bet enrollet gant meur a arzour, Paul Anka, Arcade Fire, Chet Atkins, Banda Eletrica, Harry Belafonte, Kate Bush ha Michael Kamen, Erasmo Carlos, Ray Conniff, Chick Corea ha Béla Fleck, Cornelius, Gal Costa, Bing Crosby, Xavier Cugat, Martinho da Vila, Plácido Domingo, João Gilberto, Caetano Veloso ha Gilberto Gil, Antônio Carlos Jobim, Ney Matogrosso, Geoff Muldaur, Pink Martini, Daniela Mercury, Elis Regina, Django Reinhardt, Simone, Frank Sinatra, Tav Falco's Panther Burns, The Ritchie Family, The Shadows, Vengaboys, Dionne Warwick e-touez tud all.

E 1985 e voe implijet gant Terry Gilliam en e film Brazil ; kanet e oa bet neuze gant ar c'haner-sonaozer stadunanat Geoff Muldaur.

Gant ar gelaouenn Rolling Stone (Brazil) eo bet lakaet da zaouzekvet a-douez ar 100 gwellañ kanaouenn eus Brazil AS 100 MAIORES MÚSICAS BRASILEIRAS..

Tabutoù
Merkañ a reas Aquarela do Brasil donedigezh ul luskad nevez a voe graet samba-exaltação anezhañ. En abeg ma oa hemañ brogar-meurbet e savas diskred war Ary Barroso o tamall dezhañ reiñ pour da c'houarnamant Getúlio Vargas.

Rebechet e voe d'an oberour ivez ober gant termenoù dianav-mat d'an darn vrasañ eus ar selaouerien, evel inzoneiro (gwidreüs), merencória (melkoni(us)) pe trigueiro (damzu) c'hoazh. Lod all a gave dezhe e oa stambouc'hus betek re frazennoù evel Meu Brasil brasileiro (Ma Brazil brazilian), esse coqueiro que dá coco (ar wezenn-goko-mañ a ro kraoñ-koko) : ober a reas Ary Barroso d'an tan mervel o respont e oa barzhoniezh ha netra ken.

Ar gerioù
Brasil ! Brazil !Meu Brasil brasileiro Ma Brazil brazilianMeu mulato inzoneiro Ma hiron gwidreüsVou cantar-te nos meus versos Ez an da'z kanañ em gwerzennoùO Brasil, samba que dá O Brazil, samba hag a raBamboleio, que faz gingar Brañsigellat, hag a ra dañsalO Brasil, do meu amor O Brazil ma c'harantezioùTerra de Nosso Senhor Douar Hon Aotrou (an aotrou Doue, evel-just)Brasil ! Pra mim ! Pra mim, pra mim ! Brazil ! Evidon ! Evidon, evidon !

Ah ! abre a cortina do passado A ! digor rideoz an amzer-dremenetTira a mãe preta do cerrado Gra da Vamm Du ar cerrado dontBota o rei congo no congado Brasil ! Pra mim !

Deixa cantar de novo o trovador Lez an troubadour da ganañ a-nevezA merencória luz da lua Dindan sklêrijenn velkonius al loarToda canção do meu amor Sonenn ma c'harantez en he fezh

Quero ver a sá dona caminhando Fellout a ra din gwelout an dimezell o tremenPelos salões arrastando Er saloñsoù, en ur ruzañO seu vestido rendado He sae zantelezBrasil ! Pra mim, pra mim, pra mim !

Brasil !Terra boa e gostosa Douar mat ha saourusDa morena sestrosa An hironez abilDe olhar indiscreto He selloù digasO Brasil, samba que dáBamboleio que faz gingarO Brasil, do meu amorTerra de Nosso SenhorBrasil ! Pra mim, pra mim, pra mim !

Oh ! esse coqueiro que dá coco O ! ar wezenn-goko-mañ a zeu kraoñ-koko dioutiOnde eu amarro a minha rede Ha ma stagañ ma gwele-skourr outiNas noites claras de luar Pa vez al loar en he c'hannBrasil ! Pra mim !

Ah ! ouve estas fontes murmurantes A ! ar feunteunioù o richanañAonde eu mato a minha sede Ma torran ma sec'hed enneE onde a lua vem brincar E-lec'h ma teu al loar da c'hoariAh ! esse Brasil lindo e trigueiro A ! ar gaer a Vrazil hironet-mañÉ o meu Brasil brasileiro A zo ma Brazil brazilianTerra de samba e pandeiro Douar a samba hag a bandeiroBrasil ! Pra mim, pra mim ! Brasil !Brasil ! Pra mim, pra mim ! Brasil ! Brasil !

Liammoù diavaez
  Kanet gant Gal Costa.
  Kanet gant João Gilberto.

Notennoù ha daveennoù

Rummad:Kanaouennoù 1939
Rummad:Kanaouennoù Brazil
Rummad:Kanaouennoù portugalek